**Földrajz középszintű érettségi szóbeli témakörök***2024-es érettségi követelményrendszer szerint*

A tételek pontos megfogalmazása nem hozható nyilvánosságra. Vizsgázónként szükséges segédeszköz a középiskolai földrajzi atlasz, amelyről a vizsgaszervező intézmény gondoskodik. Az egyes feladatokhoz kapcsolódó esetleges mellékletekről, szemelvényekről a tételsor összeállítója gondoskodik. A vizsgázó vázlatot készíthet, és azt felhasználhatja (amennyiben a feladat ezt megköveteli, a vázlat készítése szükséges is). A tételt a vizsgázónak önállóan, a szaknyelv használatával kell kifejtenie.

**A szóbeli tételsor tartalmi jellemzői**

A tételsornak legalább 20 tételt kell tartalmaznia. A tételekben meg kell jelennie a követelményrendszerben meghatározott valamennyi témakörnek. A tételsor összeállításánál az alábbi arányokat javasolt figyelembe venni.

A szóbeli tétel két feladatból áll:

a) a tételek első feladata az általános természetföldrajzra vagy a kontinensek, illetve Magyarország természetföldrajzára vonatkozik;

b) a tételek második feladata általános társadalomföldrajzi vagy regionális társadalmi-gazdasági földrajzi tartalmakhoz kapcsolódik.

A két feladat között tartalmi és területi átfedés nem lehet (pl. Magyarországra vonatkozó ismeretek csak az egyik feladatban kérdezhetők)

**TÉMAKÖRÖK:**

**1. feladat - Általános természetföldrajz, a kontinensek, illetve Magyarország természetföldrajza esetén:**

Tájékozódás a földrajzi térben

Tájékozódás a kozmikus térben és az időben

A geoszférák földrajza

A kőzetburok földrajza

A levegőburok földrajza

A vízburok földrajza

A geoszférák kölcsönhatásai, a földrajzi övezetesség

Magyarország földrajza – helyünk a Kárpát-medencében és Európában

Európa földrajza

Az Európán kívüli kontinensek földrajza

**2. feladat - Általános társadalomföldrajz, regionális társadalmi-gazdasági földrajz:**

Átalakuló települések, eltérő demográfiai problémák a 21. században

A nemzetgazdaságtól a globális világgazdaságig

Magyarország földrajza – helyünk a Kárpát-medencében és Európában

Európa földrajza

Az Európán kívüli kontinensek földrajza

Helyi problémák, globális kihívások, a fenntartható jövő dilemmái